
ЕВРАЗИЯ ӨКМӨТТӨР АРАЛЫК КЕҢЕШИ
ТЕСКЕМЕ

	2022-жылдын «21» октябры
	         № 29
	                     Ереван шаары


Евразия экономикалык бирлигине мүчө мамлекеттердин бюджеттеринин ортосунда 2021-жылдагы ташып киргизүү бажы алымдарынын суммаларын бөлүштүрүү жана эсепке 
киргизүү жөнүндө
Евразия экономикалык комиссиясы жөнүндө жобонун (Евразия экономикалык бирлиги жөнүндө  2014-жылдын 29-майындагы  Келишимге № 1 тиркеме) 43-пунктунун 4-пунктчасынын жана Ташып киргизүү бажы алымдарынын (эквиваленттүү таасирге ээ болгон башка алымдардын, салыктардын жана жыйымдардын) суммаларын бөлүштүрүү жана эсепке киргизүү, аларды мүчө мамлекеттердин бюджеттеринин кирешесине которуу тартиби жөнүндө протоколдун (Евразия экономикалык бирлиги жөнүндө 2014-жылдын 29-майындагы Келишимге № 5 тиркеме) 54-пунктунун негизинде жана Евразия экономикалык комиссиясынын Евразия экономикалык бирлигине мүчө мамлекеттердин бюджеттеринин ортосунда 2021-жылдагы ташып киргизүү бажы алымдарынын суммаларын бөлүштүрүү жана эсепке киргизүү жөнүндө маалыматын эске алып:
1. Евразия экономикалык комиссиясынын коллегиясы Ташып киргизүү бажы алымдарынын (эквиваленттүү таасирге ээ болгон башка алымдардын, салыктардын жана жыйымдардын) суммаларын бөлүштүрүү жана эсепке киргизүү, аларды мүчө мамлекеттердин бюджеттеринин кирешесине которуу тартиби жөнүндө протоколдун (Евразия экономикалык бирлиги жөнүндө 2014-жылдын 29-майындагы Келишимге № 5 тиркеме) ишке ашырылышына мониторинг жүргүзүү боюнча ишин улантсын.
2.  Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

Евразия өкмөттөр аралык кеңешинин мүчөлөрү:
	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан


